Datalan

DATALAN, a.s. je slovenská akciová spoločnosť pôsobiaca v odvetví informačných technológií. Spoločnosť „patrí medzi špičku slovenských technologických firiem“. Zaoberá sa softvérovými a infraštruktúrnymi riešeniami v oblasti správy dát, funkčnej integrácie a informačnej bezpečnosti. Vznikla ako rýdzo slovenská spoločnosť s ručením obmedzeným DATALAN spol. v októbri roku 1990. Založila ju pätica inžinierov z Elektrotechnickej fakulty STU.Pozri výpis z Obchodného registra spoločnosti. V roku 2001 sa pretransformovala na akciovú spoločnosť. V priebehu svojej histórie realizovala desiatky úspešných projektov na Slovensku i v zahraničí (Čína, Mexiko). Spoločnosť sídli v Bratislave. Zamestnáva okolo 250 ľudí. Získala ocenenie IT firma roka a najvýznamnejšie partnerské ocenenia spoločností Hewlett-Packard, IBM a Microsoft. Spoločnosť organizuje Datalan IT Forum. 

V právnickom prostredí bol široko diskutovaný „prípad Datalan“, ktorý sa týkal inšpekcie Protimonopolného úradu v spoločnosti. Najvyšší súd SR zakázal Protimonopolnému úradu pokračovať v porušovaní práv spoločnosti DATALAN, ktoré spočívalo v nezákonnom zhromažďovaní, uchovávaní a zoznamovaní sa s obsahom dátových nosičov získaných počas inšpekcie v roku 2014.

V roku 2007 spoločnosť fúzovala s Ability Development a v roku 2010 s Euroaltis. V roku 2024 sa spoločnosť po súhlase Protimonopolného úradu SR stala súčasťou skupiny Synteca.

 Referencie 

 Externé odkazy 
 Oficiálna stránka Datalan a.s.

Kategória:Slovenské softwarové firmy
Kategória:Podniky založené v 1990